2.1.

În sensul prezentei directive: 2.1.1. „Compatibilitate electromagnetică” înseamnă capacitatea unui vehicul sau a componentei (componentelor) sale sau a unității (unităților) sale tehnice separate de a funcționa în mod satisfăcător în mediul său electromagnetic, fără să provoace perturbații electromagnetice intolerabile pentru orice obiect aflat în acel mediu. 2.1.2. „Perturbație electromagnetică” înseamnă orice fenomen electromagnetic care poate dăuna funcționării unui vehicul sau a unei (unor) componente sau a unei (unor) unități tehnice separate sau a oricărui alt dispozitiv, echipament sau sistem care funcționează în apropierea unui vehicul. O perturbație electromagnetică poate fi un zgomot electromagnetic, un semnal nedorit sau o modificare a mediului de propagare în sine. 2.1.3. „Imunitate electromagnetică” înseamnă capacitatea unui vehicul sau a unei (unor) componente sau a unei (unor) unități tehnice separate de a funcționa fără a suferi nici o degradare a funcționării în prezența unor perturbații electromagnetice (specificate), care includ semnale de radiofrecvență utile provenite de la emițătoare radio sau emisii radiate în bandă provenite de la echipamente industriale, științifice și medicale (ISM), aflate în interiorul sau în exteriorul vehiculului. 2.1.4. „Mediu electromagnetic” înseamnă totalitatea fenomenelor electromagnetice existente într-un anumit loc. 2.1.5. „Radiații electromagnetice de bandă largă” înseamnă radiații electromagnetice cu lărgime de bandă mai mare decât cea a unui aparat de măsurat sau a unui receptor dat [Comitetul internațional special pentru perturbații radioelectrice (CISPR) 25, ediția a doua]. 2.1.6. „Radiații electromagnetice de bandă îngustă” înseamnă radiații electromagnetice cu lărgime de bandă mai mică decât cea a unui aparat de măsurat sau a unui receptor dat (CISPR 25, ediția a doua). 2.1.7. „Sistem electric/electronic” înseamnă un dispozitiv(e) electric(e) și/sau electronic(e) sau un ansamblu(ri) de dispozitive electrice și/sau electronice, împreună cu orice conexiuni electrice aferente, care fac parte din vehicul, dar care nu urmează să fie omologate separat de acesta. 2.1.8. „Subansamblu electric/electronic” (SAE) înseamnă un dispozitiv electric și/sau electronic sau un ansamblu(uri) de dispozitive electrice și/sau electronice, destinate să facă parte dintr-un vehicul, împreună cu orice conexiuni și cablaje electrice aferente, care îndeplinește (îndeplinesc) una sau mai multe funcții specializate. Un SEE poate fi omologat la cererea unui constructor sau a reprezentantului său autorizat, fie ca o „componentă”, fie ca o „unitate tehnică separată (UTS)” (a se vedea articolul 2 din Directiva 70/156/CEE). 2.1.9. „Tip de vehicul”, din punct de vedere al compatibilității electromagnetice, înseamnă vehicule care nu prezintă diferențe esențiale între ele în ceea ce privește: 2.1.9.1. dimensiunile globale și forma de ansamblu ale compartimentului motor; 2.1.9.2. dispunerea generală a componentelor electrice și/sau electronice, precum și a cablajelor; 2.1.9.3. materialul de bază din care este fabricată caroseria sau carcasa (după caz) ale vehiculului (de exemplu o carcasă de caroserie din oțel, aluminiu sau fibră de sticlă). Prezența panourilor din materiale diferite nu modifică tipul de vehicul, cu condiția să nu fi fost modificat materialul de bază al caroseriei. Cu toate acestea, variațiile de acest gen trebuie să fie notificate. 2.1.10. Un „tip de SAE” din punctul de vedere al compatibilității electromagnetice înseamnă subansambluri electrice/electronice care nu prezintă diferențe esențiale între ele, în special în ceea ce privește aspecte esențiale precum: 2.1.10.1. funcția îndeplinită de SAE; 2.1.10.2. dispunerea generală a eventualelor componentelor electrice și/sau electronice. 2.1.11. „Fascicul de cabluri” înseamnă ansamblul de cabluri pentru alimentare, pentru sistemul de transmitere a datelor (de exemplu CAN), pentru transmiterea de semnale sau pentru antenele active, care sunt instalate de constructorul vehiculului. 2.1.12. Funcțiile cu implicații pentru imunitate sunt: (a) funcții legate de comanda directă a vehiculului: — ►M5 prin degradarea sau modificarea funcționării: de exemplu a motorului, transmisiei, frânelor, suspensiei, direcției active, dispozitivelor de limitare a vitezei ◄ ; — prin afectarea poziției conducătorului auto, de exemplu, modificarea poziției scaunului sau a volanului; — prin afectarea vizibilității conducătorului auto: de exemplu, lumina de întâlnire, ștergătoarele de parbriz; (b) funcții legate de protecția conducătorului auto, a pasagerilor și a altor utilizatori ai drumurilor: — de exemplu, sistemele de pernă cu aer (airbag) și sistemele de reținere de siguranță; (c) funcții care, atunci când sunt perturbate, produc confuzie conducătorului auto sau altor utilizatori ai drumurilor: — perturbații optice: funcționarea incorectă, de exemplu, a lămpilor indicatoare de direcție, a lămpilor de stop, a lămpilor de gabarit, a lămpilor de poziție spate, a dispozitivelor speciale de prioritate pentru vehiculele de urgență, informațiile eronate furnizate de indicatoare, lămpi sau afișaje de avertizare cu implicații pentru funcțiile de la literele (a) sau (b), care ar putea fi observate în câmpul de vizibilitate direct al conducătorului auto, — perturbații acustice: de exemplu, funcționarea incorectă a alarmei antifurt, a claxonului; (d) funcții legate de funcționalitatea canalului de transmitere a datelor al vehiculului: — prin blocarea transmisiei de date în sistemele colectoare de date ale vehiculului, care sunt utilizate pentru transmiterea datelor necesare pentru a asigura funcționarea corectă a altor funcții cu implicații pentru imunitate; (e) funcții care, atunci când sunt perturbate, afectează datele reglementare ale vehiculului: de exemplu, tahograf, kilometraj. ▼M4 2.1.13. „Sisteme radar cu rază scurtă de acțiune în banda de frecvențe de 24 GHz” înseamnă un radar astfel cum a fost definit la articolul 2 alineatul (2) din Decizia 2005/50/CE a Comisiei ( 5 ) și care îndeplinește cerințele de performanță de la articolul 4 din această decizie. ▼M6 ————— ▼M3